钦定古今图书集成/历象汇编/庶征典/第134卷 > 《醴泉颂》明·解缙
## 钦定古今图书集成/历象汇编/庶征典/第134卷 > 《醴泉颂》明·解缙

“圣德通，元泽融，圣孝格，醴泉溢，阐神珍，示昭锡，使蓐
收，灏气浮，月华桂露琼芳流，命素灵敕金精，下汲东
井输元冥，㪺北斗，运璇星，苾茀已觉椒兰馨，味醇和，
气芳烈，酒醴甘，冰玉洁，饮者痾痊沉，一啜，蟾光滴，玉
甃溢，离下卫，覆以翼，抃且舞，侍朝夕，庶类岂知蒙帝
力，天遗奇祥示无极，颂醴泉，荷上天，圣寿征福绵，寿”
域《同跻亿万年》。